‘Brand e-tolrekeninge’, sê CosatuArgieffoto “Ons doen ‘n beroep op mense om voort te gaan om die stelsel uit te daag en diegene wat rekeninge gekry het moet dit brand,” het Dumisani Dakile, provinsiale sekretaris van Cosatu, gesê. “Ons sal binnekort ‘n groot seremonie reël waar lede van die publiek hul e-tolrekeninge voor Sanral se kantore kan kom brand as deel van ons versetveldtog.” David Makhura, premier van Gauteng, het onlangs ‘n paneel op die been gebring om die impak van die stelsel op die provinsie te ondersoek. Cosatu het die stap verwelkom. “Ons dink dat hierdie poging om ‘n oplossing te vind vir die ramp wat deur die departement van vervoer en Sanral geskep is, die nodige ruimte gegun moet word.” Dakile sê Cosatu verwerp pogings deur Sanral en die Nasionale Vervolgingsgesag om mense wat nie hul e-tolrekeninge betaal nie, te vervolg. Sanral het vroeër aangekondig dat hy gehoor gee aan Dipuo Peters, minister van vervoer, se versoek dat die vervolging van motoriste wat nie e-tolrekeninge betaal nie, vir eers gestaak word. Lees ook: E-tol-vervolging vir eers gestaak